Aizsardzības ministrija

izsludina konkursu uz ierēdņa amatu

**Valsts aizsardzības loģistikas un iepirkumu centra**

**Iegāžu organizācijas departamenta**

**Iegāžu un līgumu pārvaldības nodaļas vadītājs/a**

**Vispārējie darba pienākumi:**

* Vadīt, organizēt, koordinēt un pilnveidot Nodaļas darbu, noteikt uzdevumus un kontrolēt to izpildi.
* Administrēt materiāltehnisko līdzekļu (MTL) un pakalpojumu iepirkumu līgumus Nacionālo bruņoto spēku (NBS) vajadzību nodrošināšanai saskaņā ar organizatoriskajiem un normatīvajiem dokumentiem.
* Nodrošināt MTL un pakalpojumu iepirkumu līgumu izpildes kontroli un risināt ar to saistītos jautājumus.
* Nodrošināt un atbildēt par specifisko prasību iekļaušanu dokumentācijā.
* Sagatavot atzinumus par citu struktūrvienību vai iestāžu sagatavotajiem normatīvo aktu projektiem.
* Kontrolēt piegādātāju saistību izpildi, nodrošināt dokumentācijas sagatavošanu tiesvedības uzsākšanai.
* Organizēt piegādātāju un lietotāju iesniegumu, sūdzību izskatīšanu un analīzi, sagatavot atbilžu korespondences projektus, veikt pasākumus trūkumu novēršanā.
* Piedalīties materiāltehnisko līdzekļu iepirkumu komisiju darbā, savas kompetences ietvaros sniegt konsultācijas komisijai un atbildēt uz konkursa dalībnieku jautājumiem.

**Prasības kandidātiem:**

* Atbilstība Valsts civildienesta likuma 7. panta prasībām.
* Atbilstība likuma “Par valsts noslēpumu” 9.panta prasībām
* Akadēmiskā vai otrā līmeņa profesionālā augstākā izglītība ekonomikas, sociālā vai inženiertehniskā jomā (pretendentiem, kuri izglītību ir ieguvuši ārvalstīs, jāpievieno dokuments par tās akadēmisko atzīšanu Latvijā).
* Pieredze vadošā amatā ilgāk par diviem gadiem;
* Labas zināšanas un izpratne jautājumos, kas saistīti ar valsts un pašvaldību iepirkumiem;
* Profesionālā darba pieredze ilgāka par diviem gadiem, tostarp pieredze iepirkumu līgumu administrēšanā;
* Prasme darbā pielietot reglamentējošos normatīvo aktus, kas saistīti ar valsts un pašvaldību iepirkumiem.
* Spēja noteikt prioritātes, vadīt, plānot un organizēt komandas darbu.
* Izpratne par valsts pārvaldes iestādes darbības principiem, iestādes funkcijām un mērķiem, aizsardzības nozares darbību kopumā.
* Valsts valodas zināšanas (vismaz C līmenis 1.pakāpe).
* Vismaz divu svešvalodu ( krievu un angļu) zināšanas sarunvalodas līmenī.
* Prasme strādāt ar MS Office lietojumprogrammām un tīmekļa pārlūkprogrammām lietotāja līmenī.

**Piedāvājam:**

* Darbu valsts iestādē un iespēju iegūt vērtīgu, daudzpusīgu profesionālo pieredzi un profesionālās izaugsmes iespējas no 2021. gada 1. janvāra.
* Mēnešalgu (sākot no EUR 1253 līdz EUR 1647 pirms nodokļu nomaksas) un sociālās garantijas.
* Labus darba apstākļus, profesionālus un atbalstošus kolēģus.
* Profesionālās pilnveidošanās un izglītošanās iespējas.
* Veselības apdrošināšanu pēc pārbaudes laika.
* Darba vietu Biksēres iela 6, Rīgā.

Motivācijas vēstuli, CV un izglītības apliecinoša dokumenta kopiju 10 dienu laikā no sludinājuma publicēšanas dienas Nodarbinātības valsts aģentūras CV un vakanču portālā jāiesniedz vai jānosūta Aizsardzības ministrijas Personāla nodaļai K.Valdemāra ielā 10/12, Rīgā, LV–1473 vai nosūtot uz e-pasta adresi vakances@mod.gov.lv

Tālrunis uzziņām 67335268, 67335200.

Informējam, ka izskatīsim tos pretendentu pieteikumus, kuri būs iesnieguši visus sludinājumā norādītos dokumentus noteiktajā formā.

Lūdzam ievērot, ka ar pretendentiem, kurus aicināsim uz pārrunām, sazināsimies divu nedēļu laikā pēc pieteikšanās beigu termiņa. Par konkursa rezultātiem informēsim tikai uz interviju uzaicinātos pretendentus.

Pamatojoties uz Eiropas Parlamenta un Padomes regulas (ES) 2016/679 par fizisko personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46 EK (Vispārīgā datu aizsardzības regula) 13. pantu, Aizsardzības ministrija informē, ka:

1. Jūsu pieteikuma dokumentos norādītie personas dati tiks apstrādāti, lai nodrošinātu šīs atlases konkursa norisi;
2. iepriekš minētās Jūsu personas datu apstrādes pārzinis ir Aizsardzības ministrija, kontaktinformācija: Krišjāņa Valdemāra iela 10/12, Rīga, LV-1473.